
 म्होंवामूस दिसभर उडून आपल्या घरांतल्यान म्हणल्यार पोळ्या कडल्यान फुलांचेर बसतात, तातूंतलो पराग आनी म्होंव काडटात आनी परत घरा येतात.



 तांचीं पाखां इतली नेटान उडटात आनी तातूंतल्यान गूं गूं करून आवाज येता.



 “आमकां पळयात! आमी काम करून गुणगुणटात!” तीं गावपाक लागलीं.



 पूण व्यस्त नाशिल्ले म्होंवामूस हेर म्होंवामुसा परस वेगळे आशिल्ले.



 ते चिंतताले, “हेर कीटकां बशेन म्होंवामुसांक गार्डन कित्याक आवडना कांय?”



 “हांव पोळें सोडून वतलें आनी भुंगो, पाखो, मूंय आनी तोळ जगतात तशें जगतलें!” ताणें म्हळें.



 एका पानाचेर ताका भुंगो दिसलो. भुंगें खूब हुशार अशें ताका दिसताले. पराग एकठांय करून म्होंव तयार करपाचें सोडून ते पानां खाताले.



 भुंग्या बशेन जावन ते ताच्या कडेक वचून बसले.



 व्यस्त नाशिल्ल्या म्होंवामुसान पानाचो एक मोट्टो कुडको खालो आनी ताका ओकारे आयले. “शी! ह्या पानाक मात्तूय रूच ना!”



 ते बेगबेगीन उडून फुलाचेर बसले. तातूंतलो पराग पिले. ताका सू... जाले.



 “हांव पाख्यां बशेन जगतले. तीं पराग पितात पूण म्होंवामुसा बशेन काम करनात.”



 “तीं फुलांचेर भोंवतात आनी एक निवडटात. तीं सगळ्यांचेर धांवनात. आनी ती गूं गूं आवाज करनात.”



 “तीं कितली मजा करतात!”



 व्यस्त नाशिल्ल्या म्होंवामुसाक पाख्याचें रंगबिरंगी कपडे मेळ्ळें.



 फुलां मदीं भोंवप आनी पराग पिवप, ताका खूप्प मजा आयली.



 पूण सांज म्हणल्यार ते जाम जाले. हेर पाख्यां बशेन ताणें आपलीं पाखां दोडली आनी पानाच्या मुळांत न्हिदूंक गेले.



 अचकीत घोग्यांनी पावस पडूंक लागलो आनी वीज पडली. पावसाचे मोटे थेंबे नेटान ताचेर पडूंक लागले.



 व्यस्त नाशिल्ल्या म्होंवामूस बेगबेगीन फुलांच्या आड्याक लिपले. पूण पावसाच्या उदकान फुलां जड जाली.



 रोंप्याच्या मुळांत एकठांय जाल्ल्या उदकांत पडपाचो भंय ताका जालो.



 कांय वेळांत पावस थांबलो. व्यस्त नाशिल्ल्या म्होंवामुसान पाख्याचें कपडे वडयले आनी रोंप्याच्या देठाचेर विसव घेवंक बसले.



 ताका मुंयो दिसल्यो. मुंयो रोयणींतल्यान भायर धांवन येताल्यो. “आमचे सगळे जेवण गेले! आमचें घर भिजला!” मुंयो रडूंक लागल्यो.



 कसर, भुंगें, पाखें, तोळ सगळे भिजिल्ले. फाल्यां सुर्य ये मेरेन तांचे कडेन जेवण नाशिल्ले.



 व्यस्त नाशिल्ल्या म्होंवामुसाक आपल्या सुक्या, गरम आनी सुरक्षीत पोळ्याचो उगडास जालो.



 ताका खूप्प भूक लागिल्ली. ताका पोळ्या भितर सांठोवन दवरिल्ल्या जेवणाचो उगडास जालो. भितर म्होंव आनी पराग आसताले.



 ताणें स्वताक सुकयले आनी परत आपल्या पोळ्या वटेन उडले.



 व्यस्त नाशिल्ले म्होंवामूस रुचीक जेवण जेवले. परत आपल्या सुरक्षीत, गरम आनी सुक्या घरा येवन ताका रोखडीच न्हीद आयली.



 दुसऱ्‍या दिसा सक्काळ फुडें ते पोळ्यांतल्यान फुलाचेर गेले आनी पराग घेवन परत घरा आयले. दिसभर ताणें खूब काम केलें.



 व्यस्त नाशिल्ले म्होंवामूस आतां खूब व्यस्त म्होंवामूस जाल्ले.

 व्यस्त नाशिल्ले म्होंवामूस (Konkani)



 व्यस्त नाशिल्ले म्होंवामूस हेर म्होंवामुसा परस वेगळे. ताका व्यस्त रावंक आवडना. ते हेर कीटकां बशेन रावंक सोदता. तेन्ना ताका एक-एक नव्यो गजाल्यो कळटा.



 This is a Level 2 book for children who recognize familiar words and can read new words with help.



Pratham Books goes digital to weave a whole new chapter in the realm of multilingual children's stories. Knitting together children, authors, illustrators and publishers. Folding in teachers, and translators. To create a rich fabric of openly licensed multilingual stories for the children of India ­­ and the world. Our unique online platform, StoryWeaver, is a playground where children, parents, teachers and librarians can get creative. Come, start weaving today, and help us get a book in every child's hand!

